
DJEČJI VRTIĆ "ČAVLIĆ"
ČAVJA 49, 51219 ČAVLE

KLASA: 601-02/26-06/2
URBROJ: 2170-17-1-02-26-1

Čavle, 13. studenog 2026.g.

Na temelju članka 23.a Zakona o predškolskom odgoju i obrazovanju (NN 10/97., 107/07., 94/13., 98/19., 57/22., 101/23.,145/23., 145/24., 146/25., 22/26.), članka 16. Državnog pedagoškog standarda predškolskog odgoja i naobrazbe (NN 63/08, 90/10, 57/22) te Pravilnika o sadržaju i trajanju programa predškole (NN 107/14) i Odluke Upravnog vijeća donesene na 4. sjednici održanoj 13.11.2026.godine, Dječji vrtić "Čavlić" objavljuje
JAVNI POZIV
ZA UPIS DJECE U PROGRAM PREDŠKOLE
U PEDAG. GOD. 2026./2027.

(za djecu koja nisu polaznici redovitog programa Dječjeg vrtića "Čavlić")

[bookmark: _Hlk245459728]Dječji vrtić "Čavlić" objavljuje javni poziv za upis djece u program predškole za pedagošku godinu 2026./2027. za djecu rođenu od 01.04.2020. godine do 31.03.2021. godine, a koja nisu polaznici redovitog programa Dječjeg vrtića "Čavlić". 
Sukladno članku 1. Pravilnika o sadržaju i trajanju programa predškole (NN 107/14), program predškole obvezan je za svu djecu u godini prije polaska u osnovnu školu.

Uz zahtjev za upis potrebno je priložiti sljedeću dokumentaciju:
· 	presliku izvatka iz matice rođenih ili presliku rodnog lista djeteta (neovisno o datumu izdavanja)
· 	uvjerenja o prebivalištu za roditelje/skrbnike i dijete (ne starija od mjesec dana od dana objave javnog poziva)
· [bookmark: _Hlk245464326]potvrdu o obavljenom sistematskom zdravstvenom pregledu predškolskog djeteta prije upisa u program predškole dječjeg vrtića (ne stariju od mjesec dana od dana objave javnog poziva)
· rješenje o odgodi upisa u prvi razred osnovne škole - za djecu kojima je odgođen polazak u prvi razred.
· nalaz i mišljenje Jedinstvenog tijela vještačenja i/ili medicinsku dokumentaciju ustanova zdravstvene skrbi i/ili kliničkih bolničkih centara - za dijete s teškoćama u razvoju

Zahtjevi s priloženom dokumentacijom podnose se od 14.12.2026. do 18.12.2026. godine putem e-mail adrese cavlictajnica@gmail.com ili osobno na adresu: Dječji vrtić ,,Čavlić", Čavja 49, 51219 Čavle u uredovno radno vrijeme od 8.00-16.00 sati (matični objekt).

Sve dodatne informacije možete dobiti u upravi vrtića na broj telefona 051/425-552.

Program predškole biti će organiziran u skladu s Pravilnikom o sadržaju i trajanju programa predškole ( NN 107/14) i broju prijavljene djece.

0 svim aktivnostima vezanim za organizaciju predškole, roditelji/skrbnici biti će pravovremeno obaviješteni putem mrežne stranice Dječjeg vrtića ,,Čavlić“ (http://www.vrtic-cavlic.hr).

Zahtjev za upis djeteta u program predškole Dječjeg vrtića može se preuzeti na internetskoj stranici http://www.vrtic-cavlic.hr/ u kategoriji UPISA.

